કુન્દિકાબેન કાપડિયાના પુસ્તકો વાંચવા નથી મળ્યા, પરંતુ તેમના કેટલાંક લેખો વાંચેલા. તેમની શૈલી ખૂબજ સુન્દર છે. મકરન્દભાઈ જેવા ખૂલ્લા દિલના વિચારક અને સાધકનો તેમનો સાથ અને ઉંચા સંસ્કારોની છાપ તેમના લખાણોમાં જોવા મળે છે.સાત પગલાં આકાશમાં નવલકથા વાંચી નથી, પરંતુ અંહી આપે સંક્ષિપ્તમા જે વર્ણન કરેલ છે તેનાથી તેનો રસાસ્વાદ માણી શકાય છે. એક સ્ત્રીની મનોવ્યથા અને કથા છે, જે પોતાના સ્વતંત્ર વિચારો અને સમજ ધરાવે છે પરંતુ સામાજીક વ્યવસ્થા, લગ્નપ્રથા, અને પતિપત્નીના અહંના ટ્કરાવમાં પોતાની જાતને બંધનમા જકડાયેલી, મુંઝાતી અને મુર્ઝાતી જોઇ મુક્તિ શોધે છે, અને આ મુક્તિ તેને તેના બાળસખામાં દેખાતાં છેવટે સમાજના બંધનો ફગાવી તેની સાથે ચાલી નીકળે છે.